authors:
Криси Табачка
Дек
По Публикацията Работи

title: Модни съвети: Как да изглеждаме богати и без много пари?

maintext:
Всички искаме да имаме милиони зад гърба си и да си позволяваме само най-доброто във всеки един аспект.
Как да изглеждаме богати, когато всъщност не сме? На този въпрос дава отговор модната индустрия с няколко прости правила. Спазването им осигурява не просто добър външен вид, но и повече – скъпа на пръв поглед визия.
Защото да изглеждаш добре облечен далеч не се определя от скъпите марки, а от качествената изработка.
Ето как да изглеждате богати с дрехи, дори и всъщност да не сте.
1. Животински принтове
Границата между кич и стилно понякога е много тънка. Това важи особено много за всякакви анималистични принтове и тяхното имплементиране в силуета. Не залагайте на дрехи в леопард, тигрово или каквото и да е подобно като шарка. Вместо това заложете на стилен аксесоар, който да служи като лек детайл.
2. Черен цвят
Леко избеляло черно може да изглежда доста евтино и да съсипе визията ви. Какво изглежда елегантно? Хубаво и наситено черно, което изглежда като ново. Подбирайте внимателно дрехите си.
3. Деколтето на роклята
Никога не е добър вариант да се появите на каквото и да е място с рокля, чието деколте показва твърде много. Има някои неща, които е добре да останат скрити за обществото. Заложете на елегантен модел с деколте лодка, което акцентира върху раменете, но оставя нещо и на въображението.
Още съвети прочетете в Tialoto.bg тук


authors:
Златко Желев
Дек
По Публикацията Работи

title: Чиновническата заплатка в МВР-то - над 3000 лева

maintext:
Около 3060 лв. е максималната заплата на работещите на трудов договор в МВР. Това става ясно от писмен отговор на вътрешната министърка Румяна Бъчварова на депутатски въпроси.
Това е най-високото ниво на чиновническа заплата в министерствата. Досега бе известен един- единствен случай на директорска заплата от 4300 лв. в Министерския съвет, но тя е за държавен служител, а не за работещ на трудов договор.
Допълнителните плащания в МВР са на стойност 13,5 млн. лв., като в тях обаче не се включват бонуси през декември. Вътрешното министерство освен за добре свършена работа дава бонуси и за извънреден и нощен труд, специфични условия на труд и пр.
2860 лв. пък е максималната чиновническа заплата по трудово правоотношение в Министерството на финансите, а 2600 лв. - в енергийното ведомство, показват отговори на финансовия министър Владислав Горанов и на енергийната Теменужка Петкова.
Във Външно максималното ниво на заплатата е 993 лв. Министерството на външните работи е с едни от най-ниските заплати за работещите на трудов договор, става ясно от отговорите на министър Даниел Митов. Минималната заплата по трудов договор във Външно е 420 лв., колкото през тази година бе и нивото на най-ниските заплати в цялата страна.
За сравнение във финансовото министерство най-ниските заплати са по 600 лв., а средната 1055 лв.
Най-високите минимални заплати дава Министерството на енергетиката - 750 лв. Средната в това министерство е 1497 лв. В тези данни обаче не са включени допълнителните бонуси, става ясно от отговорите на министрите, цитирани от "24 часа".

fasttext_language: bg


authors:
Красимир Ангелов
Дек
По Публикацията Работи

title: Годината в снимки: Юли 2016

maintext:
Възрастна жена оглежда травестит по време на гей парад в Мадрид. Снимка: БТА 1 23456789101112
Dnes.bg продължава да ви показва най-интересните и любопитни снимки от отминаващата си 2016 година.
Във втория ден на Коледа ви предлагаме да видите най-красивите кадри от летния юли. А ако сте пропуснали някоя от предишните ни галерии, може да ги откриете тук.


authors:
Александър Попов
Обновена
Сеп
По Публикацията Работи

title: Важните неща... Йоанна Николова от Bulgaria ON AIR

maintext:
Животът ни днес е на скорост, постоянно бързаме, потопени сме в океан от информация, която ни залива от екрана на телевизора, компютъра или телефона, по радиото, във вестниците.
И се питаме - това ли са важните неща? За мен, за моите близки, за приятелите ми? Често отговорът е "не", а на въпроса "защо" моето обяснение е следното: посланието носи наистина ценна информация, когато е съпреживяно. За мен важен е всеки проблем, който кара дори един човек да живее в притеснение, важни са успехите на талантливия, макар останали в сянката на други по-злободневни теми, важни са амбицията на победителите и търпението на победените. Важно е всичко, което ни учи как да живеем по-добре, тоест как да се учим от "живия“ живот.
Какво ново да очакват зрителите на Bulgaria ON AIR от вашето предаване от 21 септември?
От 21 септември сутрешният блок променя съдържанието, но не и целта си - да информира коректно, обективно и с максимална актуалност. От подчертано експертния стил на коментарите преминаваме към практическото приложение. Как новият закон, който гласува парламентът, ще промени ежедневието ни, означава ли здравната реформа по-достъпно и качествено лечение в очите на самите пациенти и на лекарите, ще върнат ли промените в образованието учениците и младите учители в клас, защо хора с професии не намират работа тук, но в чужбина, а българските компании в същото време изпитват глад за добре подготвени кадри? Ще бъдем още по-отворени за обратна връзка. Ще търсим решение на конкретни проблеми. От общото ще търсим частното и обратно - от малкия, индивидуален проблем ще вървим към глобалните послания. Такава е динамиката на "живия" живот.


authors:
Вера К. Александрова
Дек
По Публикацията Работи

description: Грък излезе с

title: "Ауди" за малко да падне в Струма, спаси го дърво

maintext:
Грък излезе с "Ауди"-то си от пътното платно в Кресненското дефиле и се заби в крайпътно дърво. То го е спряло от падане в река Струма, пише "24 часа".
По-рано бе съобщено, че лек автомобил и ТИР са се ударили в района. По-късно обаче от полицията информираха, че "Ауди"-то е катастрофирало само.
Водачът е изпуснал управлението на колата, при опит да изпревари товарен камион, обясниха униформените.
Шофьорът и спътникът му са пострадали и са откарани с линейка в болницата в Благоевград.
Не се е налагало движението по главния път да бъде затваряно.


authors:
Петя Славова
Обновена
Дек
По Публикацията Работи

title: Шефският "ценоразпис" на провиненията на служителите - незаконен

maintext:
Всички глоби за закъснение за работа, говорене по телефона и всякакви други малки провинения в офиса, които шефовете налагат, са незаконни.
"Всяка парична санкция е незаконна. В Кодекса на труда ясно е регламентирано какви са наказанията – забележка, предупреждение за уволнение и прекратяване на договора", обяснява пред "Монитор" адвокатът по трудово право Ива Тодорова.
Санкциите, които работодателите прилагат обикновено са разписани във вътрешните правила на фирмата.
"Независимо от това, тези глоби са незаконни", настоява и юристът Стефан Кирилов.
Оказва се, че най-често началниците удържат от заплатата на подчинените си, заради закъснения. Санкциите варират от 5 до 100 лева в зависимост от забавянето на служителя.
Според Кодекса на труда служителите трябва да спазват работното си време. За традиционно закъсняващите законът предвиждат дисциплинарно уволнение. Така всеки явил се в офиса час след началото на работния ден поне 3 дни в рамките на един месец може да се окаже безработен.
Работодателите са категорични, че "ценоразписът" за провиненията прави служителите по-дисциплинирани.
"Когато знаят, че може да им удържим пари от заплатата служителите отиват на време. Иначе непрекъснато има закъсняващи", твърди управителят на супермаркет Велин Веселинов.
За да затегнат реда в офиса някои от началниците въвеждат глоби за телефонни разговори в работно време.
Други пък стигат по-далече, въвеждайки 50 лева удръжка "непроведен разговор с шефа" по време на почивните дни.


authors:
Камелия Цветанова
Дек
По Публикацията Работи

title: Зелен фасул и лютеница получиха хората в Хитрино

maintext:
Зелен фасул, компоти, сокове, лютеница и кисели краставички. Това включва първият транш от помощта, която е подготвила Българската хранителна банка за пострадалите хора от Хитрино.
Консервите, които получиха днес нуждаещите са, са тон и половина храни.Те ще бъдат раздадени на 120 семейства, каза зам.-кметът на община Хитрино Илхан Ахмед.Той уточни, че това са домакинства от най-пострадалата северна част на селото, като вече са изготвени списъци в общинска администрация и раздаването на продуктите ще започне скоро.Българската хранителна банка обеща да изпрати близо 10 тона храни на хората от шуменското село.


authors:
Красимир Ангелов
Обновена
Дек
По Публикацията Работи

title: Снежна буря и катастрофа затвориха част от "Тракия"

maintext:
Снежна буря, навявания и сериозна верижна катастрофа затвориха част от автомагистрала "Тракия" на територията на област Бургас, съобщиха от АПИ.
От агенцията посочват, че се спира движението от пътния възел "Зимница" до Бургас поради лошата метеорологична обстановка. Обходният маршрут е: Зимница-Петолъчката-Карнобат-Айтос.
По затворената отсечка този следобед са регистрирани няколко катастрофи заради тежката пътна обстановка. При една от тях се удариха няколко автомобила.
Ограничава се и движението на камиони с тегло над 12 тона през Ришкия проход. Обходният маршрут е Сунгурларе - Петолъчката – Карнобат.
По-рано през деня заради верижна катастрофа с участието на осем автомобила бе затворен и участъкът от автомагистрала "Хемус" в района между Ветрино и с. Неофит Рилски, съобщиха от пресслужбата на полицията във Варна. Затворено е платното за движение към крайморския град. За автомобилите е определен обходен маршрут през Ветрино. Няма данни за сериозно пострадали хора при произшествието, допълват от полицията.
Сериозно обаче се усложнява пътната обстановка в Източна България заради снеговалеж и силен вятър.
Ограничено e движението и по път I-2 Разград-Шумен поради снегонавяване. Обходен маршрут по път I-4 Търговище-Белокопитово и II-49 Търговище-Разград, съобщиха от АПИ.
Пътната обстановка в Добричкия регион също се усложнява поради продължаващия снеговалеж и силния вятър, който достига 15,4 метра в секунда, съобщават от Областния съвет по сигурност. Снежната покривка е десет сантиметра. Движението на моторни превозни средства е при тежки зимни условия, посочват от Областния съвет по сигурност.
Дежурният в Областното пътно управление информира, че пътят от Добрич към курортния комплекс "Албена" е затворен за почистване. Цялата налична техника е включена в поддържането на пътищата в региона, но вятърът образува снегонавявания особено на завоите и край склонове, казаха от пътното управление.
Силен вятър усложнява движението на хора и автомобили в Сливенско, съобщи инж. Снежана Кънева - началник отдел "Сигурност и управление при кризи" в община Сливен.
По думите й обстановката е динамична, а движението на автомобилите - рисково, снеговалежът продължава, като в планинската част е обилен. Екипите на пътноподдържащата фирма са в готовност да почистват пътната мрежа след спиране на снеговалежа. От Община Сливен призоваха да не се пътува в планинската част, особено през тъмната част на денонощието.
Същевременно движението в страната е интензивно, като най-натоварено е по магистралите "Хемус", "Струма" и "Тракия". Колона от автомобили с дължина от около 2 км се образувалата на главен път Е-79 след Благоевград, в посока Симитли.


authors:
Бойчо Попов
Обновена
Дек
По Публикацията Работи

title: Отиде си големият Джордж Майкъл

maintext:
Каква ирония на съдбата... Човекът, подарил ни една от най-запомнящите се песни за Коледа, си отиде от този свят точно на този празник...
Британската поп звезда Джордж Майкъл, който се изстреля към славата през 1980 г. с Wham! и продължи кариерата си като соло изпълнител, е починал в неделя в дома си в Англия. Той бе на 53 години, предава Investor.bg, като се позовава на Ройтерс.
"С голяма тъга можем да потвърдим, че нашият любим син, брат и приятел Джордж почина мирно у дома през периода на Коледа", каза публицистът му в изявление.
"Семейството ще помоли личния им живот да бъде уважаван в този труден и емоционален момент. Няма да има по-нататъшен коментар на този етап", се казва в изявлението.
От полицията съобщават, че няма подозрителни обстоятелства около смъртта му.
Роден под името Йоргос Кириакос Панайоту, той е свирил музика във влаковете на метрото в Лондон, преди да се сформира групата Wham! с Андрю Риджели. Песента Last Christmas на Wham! е една от най-известните коледни песни в света.
Майкъл идва и в София през 2007 г. като посвещава концерта си, част от неговия "Twenty Five Tour", на българските медицински сестри, преследвани в съдебния процес в Либия. На 17 юни 2008 г., Майкъл казва, че е развълнуван от узаконяването на еднополовите бракове в Калифорния, като нарича промяната "донякъде закъсняла".
Етническият кипърец продава 100 млн. албума по време на 40-годишната си кариера.
През последните години той се изолира от света и се появяваха съобщения за негови здравословни проблеми.


authors:
Елка Василева
Дек
По Публикацията Работи

title: "Касини" се доближи до Пандора - сатурновата луна на хаоса

maintext:
При третото си спускане в пръстените на Сатурн космическият апарат "Касини" се доближи до малката луна Пандора, съобщи сайтът Сийкър.
Пандора е една от вътрешните луни на Сатурн. "Касини" успя да я заснеме от разстояние 40,5 км - с 11 км по-близо от предишното доближаване през 2005 г.
Наблюденията на "Касини" ще обогатят знанията за образуването и състава на Пандора. Известно е, че тя е с ниска плътност и висока рефлективност.
Специалистите мислят, че луната е порьозна и се състои от воден лед. Диаметърът й е едва 84 км .Тя има поне два големи кратера, които са запълнени с отломки. Повърхността е покрита с прах, от който по-малките кратери не се виждат.
Луната Пандора е открита през 1980 г. с анализ на снимки, направени от космическия апарат "Вояджър". Тя е на разстояние 142 000 км от Сатурн, като обикаля планетата на 15 часа. Орбитата й обаче е хаотична, като се влияе от резонансите с другите луни. Затова тя ту се ускорява, ту се забавя по пътя си. Специалистите предполагат, че тази непостоянна орбита може да въздейства върху праха и отломките в сатурновия пръстен F, докато луната Прометей, която е непосредствено извън пръстена, ги държи под контрол.
Преди да се спусне в атмосферата на Сатурн през септември догодина, "Касини" ще направи още 22 гмуркания в пръстените на планетата.
/БТА/


title: Конте поиска Йоренте през зимата

maintext:
Лидерът в английската Висша лига – Челси, иска да привлече нападателя на Суонзи Фернандо Йоренте през зимния трансферен прозорец, съобщава AS.
На "Стамфорд Бридж" имат желание да усилят нападателната си мощ, защото голмайсторът Диего Коста често е наказван, а купеният през лятото Миши Батшуай се представя далеч под очакванията.
Мениджърът на лондончани Антонио Конте познава отлично качествата на Йоренте от съвместния им престой в италианския хегемон Ювентус.
В 15 мача във Висшата лига през този сезон испанският таран има 6 гола и 1 асистенция, докато показателите на Батшуай са 11-1-1.
Още новини от света на футбола четете в Gol.bg


authors:
Веселина Йорданова
Обновена
Дек
По Публикацията Работи

title: Край на търсенето на изчезналите рибари край Дуранкулак

maintext:
Търсенето по море на двамата рибари, изчезнали в района на Дуранкулак, към момента е прекратено, съобщи Георги Мотев, директор на ГД "Аварийно-спасителна дейност" в "Морска администрация".
При огледите по море, осъществени през последните два дни от катери на "Гранична полиция" и "Морска администрация", както и от вертолет на ВМС от състава на Морската вертолетна авиобаза "Чайка", не са открити следи от рибарите или лодката им.
Георги Мотев посочи пред "Фокус", че в своята практика е работил по друг подобен случай, но търсените хора са били открити на спасителен плот на турска територия.
По крайбрежието представители на местната власт продължават с групи доброволци да оглеждат района.
В 20:17 часа на 19 декември при дежурния в Морския спасителен координационен център във Варна е получен сигнал за бедстваща рибарска лодка в район източно от нос Калиакра и нос Шабла.
Лодката е отплавала в открито море около 13:30 часа същия ден и не се е завърнала на рибарския кей в Дуранкулак.
По предварителна информация на борда се намират двама рибари на възраст 28 и 49 години.


title: Фейслифт и повече мощност за Octavia RS

maintext:
Спортната версия на Skoda Octavia – RS, получи фейслифт броени седмици след основния вариант на модела, а освен очакваните промени в предницата, при RS има новини, свързани с двигателите.
Въпреки последиците от скандала "Дизелгейт", в гамата на Octavia RS остава 2-литровият TDI мотор с 184 конски сили. В същото време 2-литровият бензинов TSI агрегат получава скромно увеличение на мощността – с 10 конски сили до 230, което превръща тази версия на RS в най-мощният сериен представител на семейството на Octavia.
Противоречивото разделяне на предните фарове, което се появи при Octavia, не изглежда по-добре при RS, но пък новите фарове са изцяло с LED светлини. В интериора се появяват същите промени като при по-обикновените версии на Octavia. Все пак собствениците на RS ще могат да поръчват седалки, тапицирани с алкантара, воланът е облечен в перфорирана кожа, а на дръжките на вратите се появяват подсветки.
Новата версия на Octavia RS показва интересна посока, в което поемат конструкторите на чешката компания. Вместо да увеличават мощността на моторите, те са решили да направят промени по окачването. Сега то е снижено с 15 мм, а задната следа на колата е разширена с 30 мм.
Серийно Octavia RS ще се предлага със 17-инчови джанти, а по-големите с размер 18 и 19 инча ще се поръчват като опция. Динамичните качества на дизеловата и бензиновата версия на RS са впечатляващи. С TSI двигателя RS ускорява от 0 до 100 км/ч за 6,7 секунди, има максимална скорост 150 км/ч и среден разход на гориво 6,5 литра на 100 км. Серийно се предлага с 6-степенна механична кутия, но може да се поръча и с 6-степенна DSG трансмисия.
При 2-литровия TDI ускорението до 100 км/ч става да 7,9 секунди, но комбинираният разход е едва 4,5 литра на 100 км. И двата двигателя може да се поръчват със задвижване 4х4.
Още новини от света на автомобилите четете в AutoMedia.bg


title: Грипът подрани, вече затваря училища

maintext:
Грипната вълна тази година дойде изненадващо рано, като в нея преобладава щамът „Хонконг”. Това съобщи пред bTV главният държавен здравен инспектор д-р Ангел Кунчев.
През последната работна седмица 3-4 училища в Балчик са обявили грипна ваканция, а изключително високи остават нивата на заболеваемост в Хасковско, Пловдивско и Габровско. Обикновено подобни процеси започват в края на януари.
„Хонконг” – A(H3N2), е „класически тип грип”, посочи Кунчев. Вирусът е относително нов и през последния сезон е имал ограничени проявления само в Италия и Словения. Заради това и сега 90% от новорегистрираните случаи са свързани именно с този щам.
Клиничната картина е позната – остро начало с температура, главоболие, болки и обща отпадналост. „Хората остават на легло по 3-4 дни”, посочи главният здравен инспектор и допълни, че препоръката на лекарите е да не се опитваме да караме болестта „на крак”. По думите му ден преди да се разболеем, вече предаваме вируса и в стая с други 9 души ще заразим поне трима от тях.
Децата са особено рискова група, защото заразени частици, напуснали тялото на болен човек чрез кихане, кашляне, дишане и говорене, могат да полепнат по играчки и други повърхности, които най-малките пипат. Затова ако някой от възрастните вкъщи е с грип, трябва да се отделя допълнително внимание на хигиената.
„Ние ще загубим представа какво се случва следващите 1-2 седмици, хората спират да ходят на лекар (…) Не работят училища и предприятия, но хората се събират на друг принцип – семеен, приятелски”, коментира Кунчев.
Според него при млад и здрав организъм не е задължително да се ходи на лекар заради грип, но все пак това си остава сериозно заболяване, от което могат да последват различни усложнения в дихателната, сърдечната или нервната системи.
Д-р Кунчев посочи, че вече е късно да се ваксинираме: „При започваща епидемия ние нямаме време да създадем имунитет, защото са необходими 20 дни”.
Той отбеляза, че на пазара има два противогрипни препарата, които са много ефективни, ако приемът им бъде започнат в първите 48 часа. Докато няма съпътстваща бактериална инфекция (каквато може да установи само лекар), „за антибиотиците въобще няма място” и даже може да навредят, категоричен е главният държавен инспектор.


authors:
Василия Пейчева
Дек
По Публикацията Работи

title: Стефка Янорова: С театър никой не може да забогатее!

maintext:
Навръх Стефановден актрисата Стефка Янорова гостува в "България сутрин", където призна, че само с театър е невъзможно да се живее в България. Тя обаче призова да не идеализираме Запада и да спрем да се занимаваме със случващото се навън.
"Канчето ни е пробито, защото сме позволили да ни го пробият. С театър можеш да се издържаш в Русия и на още 1-2 места. Театърът е изкуство, от което никой не може да забогатее", каза актрисата.
Стефка Янорова отчете, че постоянно говорим какви не сме и колко неща ни липсват, но подчерта, че благодарение на честите си пътувания непрекъснато среща удивителни хора.
Гостът на Bulgaria ON AIR призова да отворим повече очите и сърцата си, за да не сме толкова затворени в собствените си светове.
Според нея има пари за култура, но въпросът е как се харчат те. "Не може да се прелива от пусто в празно години наред и да се очаква, че парите ще се увеличават", настоя актрисата.
Тя е на мнение, че вече е изгубена мярката за всичко. По думите й никой не иска да поеме отговорността да завърши реформата в театъра.
"Българите обичаме да не поемаме отговорност и някой друг да ни е виновен", каза още Янорова и призова да се дават повече възможности на младото поколение.
"Младите са много конкретни в това, което искатq и знаят как да го постигнат", категорична е актрисата.
Вижте повече във видеото на Bulgaria ON AIR


authors:
Бойчо Попов
Дек
По Публикацията Работи

title: Двойният ирландски сандвич спести $3,6 млрд. на Google

maintext:
Дъщерната на Alphabet Inc. компания Google е пренасочила 14,9 млрд. евро (15,5 млрд. долара) от печалбата си към Бермуда миналата година, за да намали дължимите данъци, съобщава Bloomberg. Така компанията е спестила 3,6 млрд. долара.
Използваната схема се нарича "двоен ирландско-холандски сандвич". По данни на Международния валутен фонд много от глобалните компании ползват въпросната схема, за да пестят данъци.
Ето как работи схемата по принцип и конкретно в случая. Дадена международна компания (в случая Google) със седалище в САЩ има възможност да реализира печалба, например във Великобритания, от продукт, който може да предостави от разстояние. Данъчните ставки както в САЩ, така и във Великобритания, обаче са доста високи. Ето защо компанията регистрира дружество в Ирландия (Google Ireland Limited). През него услугата се предоставя на британските потребители, но по-голямата част от печалбата не се отчита във Великобритания.
За да получи парите си, без да плаща високи данъци в САЩ, патентните права, за които всъщност потребителите плащат, се прехвърлят на трета компания, регистрирана в Бермуда, където данъчната ставка е нулева (в случая - Google Ireland Holdings Unlimited, която има права да лицензира интелектуалната собственост на концерна извън САЩ). Това прехвърляне на интелектуална собственост се извършва на ранен етап, когато стойността на патента е ниска и той продължава да се отчита по тази стойност в САЩ.
Но независимо от всичко щатските регулатори могат да изискат от компанията в Бермуда да плати дължимите в САЩ данъци. За целта регистрираното в Бермуда дружество създава втора компания в Ирландия, през която осъществява всичките си операции. Така властите не могат да третират фирмата като оперираща в данъчно убежище и да изискат от нея да плати сумите, дължими по американското законодателство. А за да се прехвърлят парите от втората компания обратно в Бермуда, се отваря дружество тип пощенска кутия в Холандия, което се възползва от правилата за финансови трансфери в рамките на ЕС.
В Бермуда няма данъци върху печалбата
Иначе казано, технологията "двоен ирландско-холандски сандвич" включва изпращането на печалбите първо през една ирландска компания, след това към холандска фирма и накрая до второ ирландско дружество със седалище в данъчен рай (Бермуда). Този метод позволява на определени корпорации драстично да намалят общите корпоративни данъчни ставки.
Сумата, която компанията трансферира чрез своето холандско дъщерно дружество Google Netherlands Holdings BV и след това до "пощенската кутия" в Бермуда е с 40% по-висока, отколкото тази през 2014 г., показват данните на компанията, подадени пред холандската търговска камара на 12 декември и направени достъпни онлайн във вторник.
Alphabet прехвърля по-голямата част от своята печалба извън САЩ чрез холандското си дружество, което няма служители. Компанията използва това холандско дружество от 2004 г. насам като част от усилията си за намаляване на данъчното бреме. Чрез преместването на по-голямата част от международната си печалба в Бермуда компанията успява да намали своята ефективна данъчна ставка през 2015 г. извън САЩ до 6,4%, показват подадени от Alphabet документи до американската Комисия по ценните книжа и фондовите борси (SEC).
Част от тези 12 млрд. евро, препратени до холандската компания през 2015 г., са дошли от Google Ireland Limited, която събира повечето от международните приходи от реклама на Google. Останалата част идва от дъщерно дружество на Google в Сингапур, което изпълнява подобна роля.
Общата стойност на печалбата, която Google измества извън САЩ, по-голямата част от която през холандското дружество и Бермуда, нараства до 58,3 млрд. долара в периода от 2004 г. до 2015 г., показват данните на Alphabet, изпратени до SEC.
Ирландското правителство затвори тази данъчна вратичка, която позволяваше „двойното ирландско“ през 2015 г., но разреши на компаниите, които вече използват структурата, да продължат да я ползват до края на 2020 г.
Google е подложена на засилен натиск от страна на регулаторните органи и данъчните органи по целия свят за това, че не плаща достатъчно данъци. Във вторник Индонезия определи 31 декември за краен срок за Google, за да разреши там данъчен спор, който включва и евентуална глоба от 223 млн. долара. Офисите на компанията в Испания и Франция също бяха посетени от данъчни следователи през изминалата година.
Американският новоизбран президент Доналд Тръмп обсъди вече евентуални промени в данъчните закони на САЩ, за да се позволи на американски компании да репатрират чуждестранните печалби при облагане с еднократен данък от 10 на сто. Това ще премахне някои от сегашните стимули за американските компании, които държат реализираната в чужбина печалба извън САЩ.
Технологичните компании поддържат тази практика, като Apple например държи 181 млрд. долара извън САЩ, а Microsoft - 94,4 млрд. долара.
Oще подобни новини четете в Investor.bg


authors:
Криси Табачка
Обновена
Дек
По Публикацията Работи

title: Рецептата Dnes: Коледен десерт със сладко

maintext:
Днес е един от най-светлите празници – Коледа!
Това е времето, в което се събираме с цялото семейство, всички приятели и близки, а вкусното хапване е задължително.
В духа на празника, между всички салати и основни ястия, трябва да помислим и за коледните сладки.
Днес ви представяме един лесен десерт със сладко, който ще накара и сетивата ви да усетят магията на празника.
Ще ви бъдат необходими:
1 и ¼ ч. ч. брашно
6 с. л. безсолно масло
1/3 ч. ч. захар
½ ч. л. бакпулвер
1 яйце
1 ч. л. кардамон
100 г мармалад от малини
Сол
Подробния начин на приготвяне можете да видите във видеото в Tialoto.bg


title: Новите модели на Volvo - вече и със Skype

maintext:
Volvo стана първият производител, който предлага приложението Skype, заредено в системата на своите автомобили от серията 90. Програмата ще е достъпна за седана S90 и комбито V90, както и за кросовъра XC90.
С използването на Skype в автомобила, хората които са повече в движение, но трябва да поддържат връзка със своите колеги, ще могат да водят видео разговори и да прехвърлят файлове.
"Всеки от нас е имал подобни изживявания", обясни вицепрезидентът на Volvo, отговарящ за системите за свързаност Андерс Тилман-Микиевиц.
"В колата сме, а искаме да се включим в конферентен разговор. Тогава или изпускаме телефона, или не уцелваме пин кода, за да се включим в разговора. И освен това, вниманието ни не е насочено върху пътя, а върху телефона. С добавянето на функцията Skype for Business всичко това се оправя", посочва той.
В същото време във Volvo проучват възможността водачите на техните автомобили да използват и "интелигентния личен асистент" Cortana на Microsoft.
Още новини от света на автомобилите четете в AutoMedia.bg


title: 2016-а - лоша, но следващата може да е още по-лоша

maintext:
Убийството на руския посланик в Турция в понеделник вечерта може да е предизвикало импулсивни сравнения с убийството през 1914 г. на ерцхерцог Франц Фердинанд - наследника на австро-унгарския престол, но то със сигурност няма да разпали конфликт по подобие на Първата световна война. Камионът убиец, който погуби 12 души в Берлин няколко часа по-късно, обаче може да накара Европа да преживее пореден политически шок, пише Ройтерс.
Годината, която си отива, изглежда, ще продължи да ни предлага неочаквани, често дори брутални изненади, до самия си край. Ако 1989-а - годината на падането на Берлинската стена - беше момент, в който глобализацията, либералната демокрация и западното схващане за модерност сякаш триумфираха, 2016-а може да се разглежда като годината, в която светът дерайлира.
Това може да звучи като драматично преувеличение. Изборните сюрпризи с вота за Brexit и триумфа на Доналд Тръмп обаче натрапчиво ни напомнят до каква степен консенсусът е нарушен. Идната година може да ни върне крачка назад към умереност, но може и да видим как нещата още повече се изплъзват от контрол.
Нападението срещу коледния базар в германската столица прави завръщането на крайната десница на власт в Германия по-мислимо, макар и все още да не изглежда вероятно това да се случи на националните избори догодина. Убийствата в Берлин може също да засилят шансовете на лидерката на крайнодесния Национален фронт в президентските избори във Франция през 2017 г.
Възможно е, разбира се, умерените сили да отбележат и известно укрепване на позициите си догодина. Както видяхме на президентските избори в Австрия, дори и тази година екстремистите не винаги печелеха.
Това, което 2016 г. преди всичко ни показа, е, че нищо вече не е наистина немислимо. Или поне, че редица опции, смятани досега за немислими, са много по-вероятни, отколкото някой някога си е мислил.
Ясно е също, че все още предстои да видим истинските последствия от много от това, което се случи през 2016 година. Новоизбраният президент Тръмп все още не е влязъл в Белия дом, но той, и особено писанията му в Тwitter, вече имат драматичен ефект. Трудно е да се предскаже какво точно може да означава това, но индикацията досега е, че ще има едно много различно президентство.
Може, разбира се, да видим временно подобряване на отношенията с Русия. Коментарите на Тръмп недвусмислено свързаха (двете терористични) атаки от Берлин и Анкара в понеделник и дават основание да се предположи, че той възнамерява да продължи и с дела обещанията си за по-тясно сътрудничество с Русия, особено в борбата срещу ислямския екстремизъм. Това може да включва и някаква голяма сделка относно Сирия, особено след като падането на Алепо направи някаква победа на опозицията още по-малко вероятна.
Администрацията на Тръмп обаче може бързо да се окаже в много по-остър конфликт с Китай. Спречкването от миналата седмица относно залавянето от Китай на американски подводен дрон в Южнокитайско море може да е знак какво следва да се очаква на този фронт.
Онова, което в най-голяма степен закотви Пекин в международната система през последните 25 години, в края на краищата, бе, че той спечели много от това, че стана част от все по-свободната международна търговска система. А именно в тази сфера Тръмп иска да върне нещата назад, ако не и напълно да разруши тази система.
Ако трябва да вземем за чиста монета казаното от британския премиер Тереза Мей, то през 2017 г. Brexit наистина ще започне да означава Brexit, ако Обединеното кралство задейства процедурата по член 50 за напускане на Евросъюза.
Никой не знае какво ще означава това. Донякъде е така, защото никой няма концепция как ще изглежда политически европейският континент към края на следващата година. Нападението в Берлин, независимо дали извършителят бъде заловен или не, почти сигурно ще засили политическия натиск върху канцлерка Ангела Меркел заради политиката й спрямо мигрантите, точно както атентатите във Франция дадоха мощен подем на Националния фронт на Льо Пен.
Засега изглежда по-слабо вероятно крайнодясната партия "Алтернатива за Германия", която взе до една трета от гласовете в местните избори в няколко ключови германски провинции тази година, сама да свали Меркел. Но партията може да се представи достатъчно добре, за да наложи смяната й (на Меркел) с някоя по-умерена фигура - било то от собствената й партия или от друга част на "системния" политически спектър.
Европейско залитане към крайната десница не е неизбежно. Неуспехът на крайната десница в Австрия в президентските избори показа това. Въпреки това самата перспектива, че във Франция, Германия или в някои други страни крайната десница може да се окаже в основна, ако не и в контролираща, роля, прави континента съвсем различен.
Каквото и да се случи, през 2017 г., изглежда, сигурно ще станем свидетели на голяма офанзива срещу европейския - и то на много по-широк фронт - идеал за отворени граници и свободна търговия. Самият Европейски съюз може да не преживее този удар.
Последното се отнася и за все още удържаща позициите си, но уязвима от самото си начало единна валута (еврото). Италианският референдум от началото на този месец вкара правителството в състояние на криза с реалната перспектива обявяващото се срещу еврото движение "Пет звезди" да дойде на власт. Ако Италия излезе (от еврозоната), това може да означава край на еврото - нещо, пред което Brexit направо ще бледнее.
В същото време на източния край на Европа, Русия чака, а понякога и се намесва, за да се опита да задълбочи още повече политическия хаос и да наклони везните в своя полза. След победата на Тръмп и по-далечното бъдеще на НАТО също е под въпрос.
На фона на всички притеснения от евентуален непреднамерен конфликт след убийството в понеделник в Анкара (на руския посланик), особено шокиращо е, че Турция, Русия и Иран показаха, че имат обща кауза и продължиха срещата си в Москва, посветена на Сирия. Макар и все още да е член на НАТО, при президента Реджеп Тайип Ердоган Турция, изглежда, се сближава с Владимир Путин.
Това беше една много объркана година. Не се надявайте, че 2017-а ще бъде по-спокойна.
/БТА/


title: На границата: Спипахме холандка, търсена за тероризъм

maintext:
Холандка, издирвана за тероризъм, беше заловена от българските гранични власти на ГКПП "Капитан Андреево".
33-годишната жена била спипана на влизане в България от Турция на 21 декември. Тя пътувала с лек автомобил.
Холандката е била обявена за международно издирване за тероризъм чрез Европейска заповед за арест, издадена от холандски съд
Хасковската окръжна прокуратура внесе в съда искане за налагане на мярка за неотклонение "задържане под стража" спрямо жената, съобщиха от Пловдивската апелативна прокуратура, пише БТА.
Европейската заповед за арест е получена чрез Шенгенската информационна система. Документът вече е преведен на български език.


title: В кабинета "Радев": Герджиков, Ананиев, Паси?

maintext:
В служебния кабинет на Румен Радев място може да намерят бившия шеф на парламента Огнян Герджиков, зам.-министърът на финансите Кирил Ананинев, бившият министър по европейските въпроси Гергана Паси.
"Радев вече е готов с повечето от служебните министри, дори за всеки пост има поне по две имена", коментират пред "24 часа" близки до екипа на новоизбрания президент.
Всички те са добри експерти и при избора политическата им принадлежност била на заден план. Има изграден психопрофил на бъдещия премиер - той трябва да отговаря на някои условия, самото му име ще е символично и ще служи за представянето на Радев.
Смята се, че още не е окончателно одобрен, но се говори, че най-вероятно ще е Огнян Герджиков, който се конкурирал с бившия шеф на БАН акад. Стефан Воденичаров.
С Воденичаров, който бе образователен министър за няколко дни в първото правителство на Борисов, са водени разговори, но няма категорично да, твърдят източници до Радев. И двамата отговаряли на профила - интелигентни, квалифицирани, умерени.
Според много много близки до Герджиков източници това е партенка. Те обаче били търсени за мнение и от други медии, което показва, че Герджиков очевидно е набелязан.
Новоизбраният президент рязко отказва да обсъжда кадрови въпроси преди встъпването му в длъжност, пък и след това.
БСП няма да участва в служебното правителство, нееднократно декларира соцлидерът Корнелия Нинова. Тя дори е издала забрана на по-ярките червени лица да се стягат за постове в кабинета на Радев.
Финансов министър вероятно ще е Кирил Ананиев или някой друг опитен кадър на финансовото министерство. Той е зам.-министър на финансите вече четвърти мандат - бе в кабинетите на Иван Костов, Симеон Сакскобургготски и Сергей Станишев, а сега е заместник на Владислав Горанов.
А в промеждутъка е бил съветник първо на президента Георги Първанов, а после на премиера Пламен Орешарски.
Според някои информации финансов министър можело да стане и Евгений Узунов.
За външното министерство най-коментираното име е на Любомир Кючуков. Той е бивш зам.-министър, а в момента е шеф на Института за икономика и международни отношения. Бил е член на Съвета по европейска интеграция и съветник на президента Първанов, след това посланик в Лондон.
За външен министър се върти и името на Гергана Паси. Тя бе министър по европейските въпроси в кабинета "Станишев" и депутат от НДСВ.


authors:
Калина Донкова
Дек
По Публикацията Работи

title: Парацетамол и ибупрофен - водят ли до загуба на слуха?

maintext:
Болкоуспокояващите могат да причинят трайно увреждане на слуха при жените, ако се употребяват редовно. Това показва ново проучване.
Изследователите изтъкват, че таблетките ибупрофен и парацетамол могат да причинят значителна загуба на слуха, ако се приемат всяка седмица в продължение на повече от 6 години.
Учените предполагат, че въпросните медикаменти, употребявани от милиони хора всяка година, възпрепятстват притока на кръв към вътрешното ухо. Това означава, че ушите ни са изложени на по-висок риск от увреждане, вследствие на шума.
Данните показват, че при една от 20 жени, страдащи от частична глухота, общото може да са именно еднаквите таблетки, които приемат.
„Загубата на слуха е изключително често срещан проблем и може да има дълбоко въздействие върху качеството на живот. Откритието на рискови фактори може да ни помогне да идентифицираме начини за намаляване на рисковете, преди проблемът да се появи и в последствие да прогресира“, коментира водещият автор на изследването д-р Гари Къран.
Според доклада, публикуван в Harvard Gazette и Journal of Epidemiology, една на всеки 12 жени употребява парацетамол, ибупрофен или подобни болкоуспокояващи, най-малко 2 пъти седмично.
При употреба с такава честота, рискът от загуба на слуха се увеличава с 9%, показват изводите от проучването.
„Въпреки, че рискът при употребата на аналгетици е по-скромен, от огромно значение е колко често се употребяват тези лекарства, защото дори малко увеличение на риска, може да има сериозни последици за здравето“, добавя д-р Къран.
Изследователите са категорични, че е необходима допълнителна работа, за да се установи дали констатациите им са верни и да бъдат точно определени дозировката, както и продължителността на употреба, които представляват риск за слуха.
Повече полезна информация четете в рубриката „Акценти“ на Puls.bg


authors:
Анисия Иванова
Обновена
Дек
По Публикацията Работи

title: БЧК събра 2 млн. за пострадалите в с. Хитрино

maintext:
В Националната кампания на Българския Червен кръст са събрани близо 2 млн. лева за пострадалите в Хитрино, съобщиха от БЧК.
Повече от 1 милион SMS-а на тел 1466 са изпратили българските граждани, а финансовата подкрепа по банков път е в размер на 907 156 лв.
На 28 декември ще бъде първото заседание на обществения съвет за управление на финансовите средства от кампанията за село Хитрино.
Ще бъдат обсъдени нуждите от подпомагане на пострадалото население и как ще бъдат разпределяни събраните в кампанията средства.


authors:
Петя Славова
Дек
По Публикацията Работи

title: Когато клишето се превръща в начин на живот в "Трудни отговори"

maintext:
Хората, които пишат книги за взаимопомощ също правят грешки. Често и не знаят какво говорят. Около тази простичка истина се върти сюжета на романтичната комедия "Трудни отговори".
Сюжетът ни среща с писателя Арлен Фабер (Джеф Даниелс), който покрай свой бестселър се превръща в гуру за мнозина, които не спират да задават въпросите си за всичко във Вселената.
Провиторечието се появява, тъй като колкото повече хората се опитват да се докопат до автора, толкова повече той се чуди как да скрие самоличността си, а с това и собственото си невежество за живота.
Филмът на Джон Хиндман е забавно наблюдение за това как човек превръща клиширани лозунги в начин на живот.
Гледайте "Трудни отговори" на 25 декември от 16.00 часа по телевизия Bulgaria ON AIR.


title: Alfa Romeo ще бори BMW, готви голям седан и купе

maintext:
Новите Giulia и Stelvio са първите два модела, с които Alfa Romeo ще се опита да си завърне загубените позиции на своите пазари. Съвсем скоро те ще бъдат последвани от още два – представителен седан и спортно купе, съобщава изданието Carscoops.
За бизнес-седана ще бъде възродено името Alfeta, като той ще бъде изграден на модернизираната платформа Giulia. Автомобилът ще бъде позициониран като конкурент на BMW 5-Series, Mercedes-Benz E-Class, Audi A6 и Volvo S90.
Подробности за него засега отсъстват, но се знае, че той ще бъде лесно разпознавам на външен вид, като освен стандартните бензинови и дизелови мотори ще получи и хибриден агрегат.
Що са касае до втория модел, в неговата основа ще бъде концептът Maserati Alfieri. Той ще бъде изграден на платформата, използвана за Maserati Ghibli и Quattroporte, като стандартната версия ще получи 3,0-литров V6 с турбо, развиващ 500 к.с. Моделът ще излезе през 2020 г., а през 2021 г. ще се появи и негова електрическа версия, която да се конкурира с машините на Tesla.
Още автомобилни новини четете в AutoMedia.bg


authors:
Елка Василева
Обновена
Дек
По Публикацията Работи

title: Осуетиха заговор за атентати по Коледа в Мелбърн

maintext:
Австралийската полиция съобщи, че е разкрила терористичен заговор за атентати по Коледа на редица места в центъра на Мелбърн. Седем души са арестувани, двама от които след разпити били освободени, предаде Франс прес.
Шефът на полицията на щата Виктория Греъм Аштън уточни, че задържаните лица планирали да извършат нападения на емблематични места в града като жп гарата на Флиндърс стрийт, Площада на федерацията и катедралата "Сейнт Пол".
Заговорниците, които полицията наблюдавала от известно време, се били "саморадикализирали", вдъхновени от "Ислямска държава". Четирима от задържаните били от ливански произход, родени в Австралия, а петият – египтянин.
Аштън съобщи, че те планирали да използват експлозиви и други оръжия при нападенията, при което е можело да загинат много хора. Полицейският шеф каза, че мерките за сигурност в Мелбърн ще бъдат затегнати допълнително по време на коледните празници.
/БТА/


authors:
Петя Славова
Дек
По Публикацията Работи

title: Откриха отломки и колесник от падналия руски самолет

maintext:
Отломки и колесник на изчезналия самолет Ту-154 на руското министерство на отбраната са намерени на 6 км от бреговете на Сочи в Черно море. Това съобщиха силовите структури в региона, цитирани от ТАСС.
"На 6 км от бреговете са намерени отломки от самолета и колесник, както и петно от масло", каза източник от силовите структури, цитиран от БТА.
Той посочи, че тези неща са били открити в хода на оглед на акваторията от сътрудници на руската Държавна инспекция по малките плавателни съдове.
Още по темата Руският самолет е паднал в Черно Море 25 дек 2016 08:16 67
В момента се провежда спасително-издирвателна операция. Хора засега не са открити, каза още източникът.
За ситуацията с Ту-154 е информиран руският президент Владимир Путин, като му се докладва за хода на спасително-издирвателната операция.
На борда на изчезналия самолет е възможно да е имало журналисти от руския "Първи канал" и телевизия "Звезда", заяви кореспондент на телевизия "Росия 24".
В същото време стана ясно, че метеорологичните услония ва летището край Сочи-Адлер, откъдето излетя изчезналата от радарите руска машина са добри. Източник описва дори времето като лятно. Засега летището работи при нормален режим. Няма отменени полети.
Руската агенция РИА Новости, цитирайки неназован източник от силовите структури, твърди, че изчезналият самолет е паднал, като причините са или техническа неизправност или пилотска грешка.
Засега няма официално съобщение, че самолетът се е разбил. Съобщава се само за неговото изчезване с 91 души на борда, сред които 8 души екипаж и 83 пътници, сред които военни, журналисти и музиканти от прочутия руски асамбъл за песни и танци "Александров".
Машината е трябвало кацне в авиобазата Хмеймим в Латакия в Сирия.


title: Годината в снимки: Февруари 2016

maintext:
Българският президент Росен Плевнелиев рита футболна топка на стадиона на Бока Хуниорс по време на официално посещение в Аржентина. Снимка: БТА 1 23456789101112
В края на всяка година екипът на Dnes.bg събира за вас най-интересните и любопитни снимки от отминаващата си година - месец по месец.
До 31-ви декември всеки ден ще ви представяме избраните кадри за отделните месеци. След като вчера видяхме най-интересните снимки за януари, сега идва време за студения и снежен февруари.


authors:
Петя Славова
Дек
По Публикацията Работи

title: Да уловиш женския оргазъм

maintext:
Покрай коледните празници и големите трагедии мина и един от дните, носещ възможно най-много положителни емоции. 22 декември е международен ден на оргазма и се чества от 2006 г.
За създаването му спомагат активисти от Пристънския университет, а идеята е да се прави флашмоб – всички хора на Земята в един ден да изпитат оргазъм, като си мислят за световния мир и така да предадат положителна енергия на планетата.
Целта на акцията е да се сведат войните до минимум. Мястото на провеждане може да бъде всяка точка на планетата като се поощряват хората, които се намират в страни, където има военни действия.
В чест на позитивната дата, Лента публикува проект на литовския фотограф Албер Поцея, който запечатва моменти от получени удоволствия.
"В съвременното общество виреят много табута и митове, някои от които ни пречат да живеем пълноценно. Женският оргазъм и мастурбацията все още се възприемат като нещо подсъдно, въпреки че психолозите отдавна обясняват, че това е едно от най-нормалните и полезни за здравето състояния.
С този проект искам да съсредоточа вниманието на зрителите именно върху този проблем", обяснява идеята си Поцея.
Вижте фотографиите му в галерията на Tialoto.bg


title: 4 000 лева, злато и сребро за ало измамници в Добричко

maintext:
4 000 лева взеха телефонни измамници от 53-годишна жена от добричкото село Хаджи Димитър, съобщават от Областната дирекция на МВР.
На 29 декември, около 15:40 часа, е подаден сигнал от 53-годишна жена от селото, която заявила, че за времето от 10:00 часа до 12:00 часа е получила обаждане на домашния си телефон от непознат мъж представящ се за служител на МВР.
Чрез въвеждане в заблуждение, мнимия полицай заявява на жената, че е необходимо да предаден сума пари за залавянето на извършители телефонни измами.
Малко по-късно пред табелата на с. Хаджи Димитър, жената предава сумата от 4 000 лева, златни и сребърни накити.
Впоследствие разбрала, че е измамена и сигнализирала в полицията. По случая е образувано досъдебно производство.


title: Код приключение с каузата на "К-9 Коледа"

maintext:
Люк Пери е звездата в тази история за осуетен обир с помощта на полицейско куче.
"К-9 Коледа" ни среща с момиче, което заедно със свои приятели набират средства за благородна кауза, но ще се намерят недоброжелатели, които ще искат да откратнат парите.
Бенджамин Горли умее да режисира деца и кучета, което си е истинско предизвикателство за киното.
Гледайте "К-9 Коледа" на 25 декември от 19:30 часа по телевизия Bulgaria ON AIR


title: Звезден рожденик: Карла Бруни - Саркози на 49

maintext:
На 23 декември рожден ден празнува популярната италианска певица и бивша първа френска дама Карла Бруни – Саркози. Родена през 1967 година в Торино, Италия, тя започва да се изявява на модния подиум още когато е на 19 години.
През 1998 г. тя прекратява кариерата си на модел, за да се отдаде сериозно на пеене, както и на писането на песни в стил шансон.
На 2 февруари 2008 г. Карла Бруни се венчава за тогавашния президент на Франция Никола Саркози с което става първа дама на Франция.
Ето какво не знаем за бившата първа дама на Франция:
Израства в музикално семейство – майка й Мариса Борини е пианистка, а баща й Алберто Бруни е композтор на опери, но и заедно с това един от собствениците на концерна за автомобилни гуми "Пирели"
Започва да следва архитектура в Париж, но не завършва образованието си, защото избира да се посвети на кариерата си на модел.
Висока е точно 177 сантиметра.
През 90-е години е пикът в кариерата на Карла Бруни като модел, като тя се нарежда в топ 20 на най-скъпо платени модели е света, с годишен доход от 7,5 милиона долара.
Има връзки с много популярни личности, сред които Ерик Клептън, Мик Джагър, Кевин Коснър и Венсан Перес.
Тя е най-малкото дете в семейството, като има по-голям брат и сестра. Брат й обаче умира от СПИН през 2006 година.
Има 2 деца – син Ауреан и дъщеря Джулия.


title: Двама мигранти загинаха, 10 са ранени при катастрофа в Сърбия

maintext:
Двама афганистанци загинаха при тежка катастрофа в Сърбия на пътя Ниш - Белград.
Близо 10 мигранти са ранени. Сред тях са шест деца.
Шофьорът, който ги е превозвал нелегално, е избягал от мястото на инцидента и се издирва.
В автомобила са се намирали 14 мигранти.
Катастрофата е станала в 3,40 ч. тази сутрин, след като колата се е ударила в мантинелата и се е преобърнала.
От Спешния център в Ниш съобщиха, че няколко от ранените са с опасност за живота.
Само един от пострадалите знае английски език и затова комуникацията с пострадалите е затруднена. Той е разказал, че шофьорът е бил пиян и те го молели да намали скоростта, пише на сайта си сръбският вестник „Блиц“.
Пътувалите в колата не са могли да посочат дали човекът, който нелегално ги е превозвал, е от Сърбия или от България.


title: Трима загинаха при катастрофи през денонощието

maintext:
Трима души са загинали, а 20 са ранени при катастрофи в страната през изминалото денонощие. Това съобщиха от пресцентъра на МВР.
В столицата са станали две тежки и 28 леки пътни произшествия, при които има един загинал и двама ранени.
От началото на месеца в катастрофи са загинали 42 души, а са пострадали 582.
От началото на годината загиналите на пътя са 699, а ранените - 9237.


title: Годината в снимки: Април 2016

maintext:
Компания кара лодка сред цъфналите черешови дръвчета в парк в японската столица Токио. Снимка: БТА 1 23456789101112
Dnes.bg продължава да ви показва най-интересните и любопитни снимки от отминаващата си 2016 година.
След като вече видяхме най-интересните снимки за първите 3 месеца от годината, сега е време да видим и пролетния красив април. А ако сте пропуснали някоя от предишните ни галерии, може да ги откриете тук


authors:
Златко Желев
Дек
По Публикацията Работи

title: Мизерията - новата спътница на болен в Община Рила

maintext:
Болен мъж живее в нечовешки условия, съдбата му е в ръцете на съседи, а седемте социални структури в Община Рила не могат да помогнат.
Иван е роден с детска церебрална парализа и олигофрения. До преди шест месеца е ходил сам, но след падане в банята е прикован на легло.
"Живее буквално в мизерия, ако не са съседите, няма какво и да яде. Печка не гори… подгизнал дюшек, подгизнали завивки и чака смъртта", описа живота на Иван неговата съседка Мария Ремичкова.
"Комшиите, кой каквото има – подаде. Дреха съм подавала, храна… Мизерията е тотална", разказва пред bTV друга съседка на мъжа – Ирина Иванова.
Комшиите са се обърнали за помощ към общинския съветник Николай Чифлигаров, който пък запознал кмета с проблема.
"Получихме много обещания, прокуратура трябвало да се занимава. Научихме целия път, който трябва да се измине по неволя, но нищо не се случваше", каза Чифлигаров.
В Община Рила има седем социални структури, но те не могат да се погрижат за Иван, като посочват за това неговото несъгласие да бъде включен в социална програма.
Кадър: bTV
"Ако ви предложа на вас да ви настаня някъде в социални услуги и вие откажете, какво трябва да направя?“, пита кметът на Рила – Георги Кабзималски. – И за мен е ясно, че не може да се грижи, но ние не сме институцията, която може принудително да помогне на един човек. Можем да помогнем тогава, когато човекът иска. Той си е за настаняване, първо за лечение в психиатрично заведение, ако не се подобри – за принудително настаняване, но това може да го направи само една институция (...) Обърнали сме се към прокуратурата, имаше такова искане, има постановление, с което е отказано принудителното му въдворяване".
Проблемът на Иван е поставен на последната за годината сесия на общинския съвет. Предложенията да му бъде отпусната парична помощ, да бъдат купени дърва или да бъде настанен веднага в социален дом обаче не са приети.
Едни от тях били неизпълними, а други – неправилни, защото, оказа се, Иван живее в дома на своя роднина, който прибира пенсията му и твърди, че полага необходимите грижи. Близките на Иван декларират, че парите се харчат специално за болния и винаги му се угажда.
Според местните обаче роднината и местен бизнесмен правят опит да получат имотите на мъжа – две къщи и две ниви, срещу това да го гледат, докато умре.
Специално създадена комисия за пореден път ще иска съгласието на Иван да получи по-добър живот. Ако отново откаже, следва второ писмо до прокуратурата. До тогава съществуването му ще продължи в студената стая и със съмнителната роднинска грижа.


authors:
Петя Славова
Дек
По Публикацията Работи

title: Българинът практичен - връща всеки пети подарък за Коледа

maintext:
Всеки пети подарък за Коледа се връща или продава. Това показват данните на сайтове за пазаруване.
След празничната еуфория обяви с нежелани подаръци задръстиха интернет. Има начини, по които можем да е отървем от ненужните дарове под елхата.
"В цял свят е характерно след празничната кампания – част от покупките да се връщат. Нормално е човек, като прави подарък, да има известен риск", твърди Богомил Николов от "Активни потребители".
Според него, рискът е по-малък, ако сме пазарували по интернет. Там правилата са категорични.
"Потребителят може да върне стоката до 14 дни от закупуването", казва още Николов. По-трудно е да си върнем парите обратно, ако сме избирали подаръците в мола. Но и в магазините вече добрите практики не са малко.
"Напълно е възможна замяната на продукт – възможно е да се замени и за съвсем друг продукт – единственото условие е да се пази касовата бележка", казва пред Нова тв Теодора Тодорова, маркетинг мениджър във верига магазин.
Откъдето и да е купен нежеланият подарък, най-лесният начин да се отървем от него, е като го продадем. Такива обяви вече изпълниха сайтовете за пазаруване.
"От една страна ти се освобождаваш от нещо, което не ти трябва. Можеш да си възвърнеш някаква част от парите, а от друга страна – за купувача това е нещо, което е ново и на 30-50 % под пазарната стойност", коментира Пламен Нончев, маркетинг мениджър в платформа за безплатни обяви.
Сред по-странните подаръци, които са обявени за продан са велоергометри и електрически охладител за вино. За да се избегнат нежелани покупки, може да бъдат заменени и с ваучер. Дори и в мрежата обаче потребителите не могат да връщат отваряна козметика, бельо или стоки за лична хигиена. Нито пък повредени стоки.


authors:
Веселина Йорданова
Дек
По Публикацията Работи

title: Внимание! Опасни фойерверки и играчки на пазара

maintext:
Има несъответстващи на изискванията продукти при направените проверки на предлаганите на пазара фойерверки, светлинни гирлянди, както и на детските играчки.
Това съобщи Мирослав Йотов, директор на Дирекция "Надзор на пазара" в Държавната агенция за метрологичен и технически надзор пред БНР.
Проверени са над 1270 продукта, като от тях 457 са електрическите гирлянди, 368 са фойерверките и 166 играчките.
"Учудващо е, че при електрическите гирлянди горе-долу около 1/3 са несъответстващи продукти, при пиротехниката са около 1/6, а за играчките са повече от половината. Основно има липса на маркировка на съответствие, което показва, че продуктите са преминали тестове за безопасност и отговарят на европейските норми и стандарти за безопасност", посочи той.
Много често срещано нарушение е липсата на инструкция или предупредителни текстове за правилно използване на един продукт.
"Има издадени над 20 заповеди за незабавно спиране на над 60 продукта, има съставени отделно над 50 акта за установяване на административно нарушение", обясни Йотов.
Алексей Анев – представител на фирма, вносител на пиротехнически изделия, посъветва да се спазват стриктно всички инструкции на етикетите на пиротехниката, за да се избегнат инциденти.
Освен за сертификат на качество на стоката, трябва да се обръща внимание още на това самите магазини да са лицензирани и търговците да са правоспособни.


title: Слънчево и топло на Бъдни вечер, живакът скача до 7°

maintext:
В събота над по-голямата част от страната ще е предимно слънчево. Максималнните температури ще са между 2° и 7°, прогнозират синоптиците от Националния институт по метеорология и хидрология (НИМХ) към Българската академия на науките (БАН).
В сутрешните часове на отделни места в равнините и котловините видимостта ще бъде намалена. По-значителни увеличения на облачността ще има над Източна България, където ще духа до умерен северен вятър.
Над Черноморието ще преобладава слънчево време с временни увеличения на облачността, но без валежи. Вятърът ще е до умерен от север. Максимални температури на въздуха: 3°-5°. Температурата на морската вода е 5°-6°. Вълнението на морето ще бъде 2-3 бала.
Над планините ще е предимно слънчево.
По-значителни временни увеличения на облачността ще има над масивите в Източна България, но без валежи. Ще духа умерен, по високите части и силен северен вятър.
Максимална температура на височина 1200 метра около 1°, на 2000 метра – около минус 4°.Атмосферното налягане е и ще се задържи по-високо от средното за декември.


title: България се оказа шампион в Европа по... евтиния

maintext:
Най-евтино в Европа се живее в България и Македония, а най-скъпо - в Исландия и Швейцария. Разликата в цените на някои стоки и услуги е в пъти, сочат данните на фондация "Ханс Бьоклер", цитирани от Дойче веле.
Ако решите да прекарате отпуска си във Франция или в Ирландия, ще ви излезе доста по-скъпо, отколкото ако летувате в България или Турция. Разликата в цените възниква най-вече покрай три „артикула”: алкохолни напитки, тютюневи изделия и хранене в ресторант.
Това установява последното проучване на германската фондация "Ханс Бьоклер", публикувано в медиите. Според авторите на изследването едно посещение в супермаркет в Швейцария излиза с около 60% по-скъпо от същия пазар в Германия.
Най-ниски в Европа са цените в Македония, следвана от България, Албания и Сърбия.
За килограм хляб или ориз в Исландия плащате 3,30 евро, докато в Унгария и Литва за същите пари можеш да си купиш три килограма хляб или ориз.
На север особено скъп е алкохолът: половин литър бира както в Исландия, така и в Норвегия струва 2,50 евро, а бутилка маркова водка – 36 евро.
Сравнително евтин е алкохолът в Германия – от западноевропейските страни само испанците пият по-евтин алкохол.
Най-ниски, разбира се, са цените в Източна и Югоизточна Европа, като България е шампион: бирата, виното и концентратите в България струват около четири и половина пъти по-малко, отколкото в Исландия.
Горе-долу същото съотношение е фиксирано и при цените на тютюневите изделия. Кутия цигари в Исландия струва 10 евро, а в България 2-2,50 евро. Тютюнът е още по-евтин в други държави: Босна и Херцеговина, Сърбия, Черна гора, Албания.
Когато 1 = 2 (евро)
В Средна, Източна и Югоизточна Европа са ниски и цените на услугите. В Полша, например, едно мъжко подстригване струва 4 евро, в Унгария – около 6. Нощувките в хотел и храненето в ресторант са особено изгодни в България, Македония и Албания – и отново около четири пъти по-скъпо в Исландия и Норвегия.
Статистиците от фондацията „Ханс Бьоклер” обобщават, че държавите с най-ниски потребителски цени в Европа са България и Македония, а най-скъпо е в Швейцария и Исландия. За германеца, избрал да почива в България, едно евро в джоба има покупателната сила на 2 евро, а за норвежеца – на цели 3,50 евро.
Изследването не включва данни за доходите, където също има огромни разлики между отделните страни. Известно е, че България е на опашката по този показател.


title: 90% от асансьорите спират от 1 януари, нямат си "телефони"

maintext:
Близо 90% от асансьорите не са готови с въвеждането на гласово устройство за връзка с техниците при авария и ще бъдат спирани. Изискването влиза в сила от 1 януари, съобщи пред "Труд“ председателят на Българската асансьорна асоциация инж. Валентин Маринков.
Още по темата 228 асансьора са спрени след проверки 13 окт 2016 21:32 5
Той припомни, че от първия ден на 2017 г. с приета преди две години наредба за техническата безопасност се въвеждат нови изисквания за поддръжка на асансьорите. Според предписанията те трябва да разполагат с двустранна аварийно-алармена връзка между кабината и дежурните техници по поддръжката.
"Aко се спазва наредбата, 90% от асансьорите трябва да бъдат спрени, тъй като не разполагат с гласово устройство за осъществяване на тази връзка“, заяви инж. Маринков.
Той обясни, че членовете на етажните собствености са разполагали с две години, за да приложат предписанията.
"Даден асансьор ще бъде спиран от движение, ако при годишен технически преглед през 2017 г. се установи, че не е оборудван с устройството“, уточни инж. Маринков.
По думите му това е правилно заради безопасността на хората, защото с мярката се предотвратяват часове стоене на заседнали в асансьора при авария.
"Вярно е, че всеки има GSM, обаче в шахтите на асансьорите не навсякъде има покритие, така че ако някой заседне там, където няма обхват, той може да има и пет GSM-а в джоба си и може да стои заседнал с часове“, обясни инж. Маринков. По думите му с нововъведението точно тази липса на обхват ще бъде избегната.
То представлява един бутон аларма, който трябва да бъде натиснат, обикновено за 10 секунди. Този се задейства сам, когато асансьорът е заседнал между етажите. Има сим карта, която се свързва със сервизния телефон.
Цената на нововъведението се покрива от самите потребители, но според инж. Маринков сумата не е сериозна.
Устройството струва 300-350 лв., като тя трябва да бъде разделена между 20, 30 или 40 семейства в един вход, уточни председателят на БАА. Според него поддръжката за месец ще струва по 5 лв. на устройство.


authors:
Петя Славова
Дек
По Публикацията Работи

title: След 24 години брак американци поляха развода си

maintext:
Весело парти си спретнаха двама американци, а поводът за тържеството се оказа техният развод, пише Daily Mail.
48-годишният Мишел Махони и Джеф Бесера имали 24-годишен брак. Двойката от щата Калифорния преживяват проблеми в брака през 2014 г. и решават да се разведат.
Въпреки това американците са съхранили приятелските си отношения помежду си и решили да устроят парти с приятели и членове на семейството, с които да отбележат новия етап от живота им.
Изданието отбелязва, че около 70% от поканените откликнали положително на поканата, както и харесали идеята на мероприятието.
Вижте цялата история в Tialoto.bg


authors:
Петя Славова
Дек
По Публикацията Работи

title: Равенството с "Три цвята: бяло"

maintext:
Забавната и трогателна история на поляка Карол, който се жени за французойката Доминик ни описва полският режисьор Кшищоф Кешловски.
"Три цвята: бяло" е втората част от неговата трилогия, която е обединена от цветовете на френското знаме. Бялото като символ на равенството ни запознава отблизо със семейния живот на двамата главни персонажи, който не продължава дълго и те се разделят.
Озовал се на улицата Карол се опитва отново да привлече вниманието на вече бишвата си жена. Около неговото отчаяние и желание за мъст се върти историята, водеща след себе си хумор и политическа алегория за това какво прави един чужденец от Източна Европа в Западна.
Режисьорът се доближава до отношенията, които често остават скрити само в семейството, за да опише как всеки отделен индивид вижда равенството.
Кешловски знае как да поведе зрителя из минното поле на човешките взаимоотношения по един деликатен, но честен начин.
Филмът печели "Сребърна мечка“"на фестивала в Берлин. Гледайте "Три цвята: бяло" на 23 декември от 22:10 часа по телевизия Bulgaria ON AIR.


title: Следпразнични тапи: 3 км колона от автомобили на "Хемус"

maintext:
В последния почивен ден от коледните празници се е образувала 3-километрова колона от автомобили на автомагистрала "Хемус" в посока столицата, съобщава "Фокус".
Колоната е от 42 км до 45 км на автомагистралата, преди тунел "Ечемишка". Причината е стеснение на пътния участък заради ремонтни дейности.
Пътищата са хлъзгави и мокри, на места се е образувала мъгла, която затруднява видимостта.
Колона от автомобили се e образувала и на магистрала "Тракия" в посока София заради катастрофа. Инцидентът е станал около 13:30 ч. на разклона за Верила.
Пострадала е пътничка от аварирал автомобил. Оказана й е медицинска помощ на място, след което е откарана в болнично заведение в столицата, съобщиха от МВР.
Движението в района на катастрофата се извършва в активните ленти на магистралата, но е затруднено.
Началникът на Отдел "Пътна полиция" към СДВР комисар Тенчо Тенев пък съобщи, че е норамелн трафикът на входовете на София.
"Започна леко да се натоварва движението по някои булеварди. След около час и половина – два, ще е по-интензивно", обясни той.
Комисар Тенев посочи, че към този час се натоварва леко движението по булевардите "Цариградско шосе", на входа на "Ботевградско шосе", както и по стария път от Перник.


title: Метро и автобуси за столичани в новогодишната нощ

maintext:
Хората с двигателни увреждания вече ще могат да минават безпроблемно в подлеза на едно от най-натоварените кръстовища в София - на булевардите "България" и "Тодор Каблешков".
Столична община постави днес там 4 асансьора, които са по Програма за достъпна среда в подлезите. Стойността на обекта е около 315 хиляди лева.
"От тук нататък продължаваме с програмата, която е за осигуряване на достъпност по всички основни точки на града, така че наистина хората да могат да преминават през натоварени булеварди и кръстовища безпроблемно", обясни заместник-кметът по транспорта Евгени Крусев.
Колите на градския транспорт в София по основните линии ще се движат на по-голям интервал в новогодишната нощ, съобщи още той.
Автобусите ще са на коло 20 минути до 30 минути за определени линии. Метрото ще се движи в общата му част от "Младост" 1 до метростанция Сливница на 20 минути, в крайните отсечки на 40 минути през цялата нощ, на 31 срещу 1-ви януари.


authors:
Петя Славова
Дек
По Публикацията Работи

description: 62-годишна жена от бургаския квартал

title: След почерпка - побой! Съсед преби жена, пращала му крадци

maintext:
62-годишна жена от бургаския квартал "Победа" беше пребита от свой съсед, защото оглеждала дома му и му пращала крадци. Инцидентът е станал преди Коледните празници.
Според разказа на пострадалата – Иванка Костова, съседът ѝ Кирчо Димов я поканил да се почерпят и преминал към юмруците. Искал от нея да пише самопризнания и заплашил да я убие.
Костова успяла да стигне с пълзене до дома на дъщеря си. Била цялата посинена, повръщала кръв, не можела да говори. Приета е в отделението по неврохирургия с мозъчно сътресение и изписана ден преди Коледа.
Затова пък съседът й Димов не проявява разкаяние и разказва пред bTV подозренията си, че при посещенията си Иванка оглеждала какво има за крадене в дома му.
Костова е получила "телесна повреда, която е следствие употреба на алкохол, но същата към момента не е подкрепена със съдебно-медицинска експертиза, която да ни даде повече информация как да я датираме, за лека, за средна или за тежка телесна повреда, каза говорителят на МВР Бургас Цветелина Рандева.
Медицинската експертиза ще бъде готова тази седмица, но пострадалата и семейството ѝ се страхуват, че побойникът може да избяга в чужбина.


title: 140 наши военни участват в мисии зад граница

maintext:
140 български военнослужещи участват към момента в операции и мисии зад граница. Днес се състоя традиционната видеоконферентна връзка с националните командири на контингентите ни в Афганистан, Босна и Херцеговина, Косово и Мали, в навечерието на коледните и новогодишните празници, организирана от Съвместното командване на силите.
Обстановката в района на мисията на 32-я ни контингент в Афганистан остава напрегната. Засилва се стремежът на опозиционните въоръжени сили да осъществяват нападения срещу обекти на афганистанските национални сили за сигурност, международните представителства и коалиционни сили, докладва националният командир на контингента полк. Андрей Мецов.
В момента 109 български военнослужещи участват в мисията на НАТО "Решителна подкрепа" в Афганистан, които са дислоцирани в Кабул и Кандахар, предаде БТА. Военните ни изпълняват успешно поставените задачи, силно мотивирани са за изпълнение на задълженията си като към момента няма допуснати инциденти, посочи още полк. Мецов.
Обстановката по сигурността в Косово е относително спокойна, с тенденция към периодично ескалиране заради епизодични криминални и политически действия, посочи националният командир на контингента ни за операцията на Стабилизиращите сили на НАТО в Косово подполк. Петър Карадимов. България към момента участва в операцията на КФОР с контингент от 10 военнослужещи. Степента на заплахите е ниска, с изключение на северната част на страната, където се оценява на средна.
Основните дестабилизиращи фактори са терористични заплахи от завърнали се бойци на Ислямска държава, неразрешените етнически проитворечия, организираната престъпност и недостатъчно ефективните действия на правоохранителните органи, отбеляза подполк. Карадимов.
Сигурността в зоната на операцията на ЕС "Алтеа" в Босна и Херцеговина остава относително спокойна и стабилна. Нивото на риск се оценява на ниско. Няма постъпили заплахи към военнослужещи, каза националният командир на контингента ни капитан първи ранг Георги Георгиев.
Национален командир на контингента ни в мисията на ЕС за обучение на силите за сигурност в Мали подп. д-р Христо Чалъков посочи, че обстановката в страната е относително спокойна с изключение на северната част, където продължават активните действия на терористични ислямистки сепаратистки формирования. Степента на риск в южните части в т.ч. в столицата Бамако, където е българският контингент от двама лекари, двама медицински специалисти и един военнослужещ, се оценява на средна, докато в северната част се запазва до висока и критична.
Началникът на отбраната ген. Константин Попов поздрави военнослужещите с предстоящите празници и им благодари за сериозната подготовка за мисиите и за доброто изпълнение на задачите.


title: Баща и син изчезнаха в Родопите. Отвличане?

maintext:
Баща и син изчезнаха в ивайловградстото село Брусино в Източните Родопи. Прокуратурата и полицията разследват отвличане, съобщи директорът на МВР – Хасково старши комисар Ангел Цанков, цитиран от БТА.
В неизвестност е и трети мъж от съседно село в община Крумовград, с когото двамата са се познавали.
55-годишният Кольо Шелев и синът му Цанко Ганков на 34 г. са живеели на квартира в село Брусино. Те са в неизвестност от 17 декември. Двамата не са имали постоянна работа, препитавали са се с трудови услуги срещу заплащане от време на време.
"Версията за убийство не е изключена от разследващите", уточни старши комиар Ангел Цанков.
Той съобщи още, че издирването на тримата мъже продължава с ресурс от над 100 доброволци, полицаи от дирекциите на МВР в Хасково и Кърджали, пожарникари и военни.
От прокуратурата обясниха, че се извършват активни процесуално-следствени действия - оглед на местопроизшествие, претърсвания и изземвания, разпити на свидетели.


title: Ердоган недоволен от полученото от ЕС за бежанците

maintext:
Турският президент Реджеп Ердоган разкритикува ЕС за средствата, дадени на Турция за бежанците.
"ЕС обеща, че към 1 юли ще отдели за бежанците 3 млрд. евро, но до днес са преведени само 677 млн. долара", каза Ердоган в изказване на заседание в Истанбул на Съвета за външноикономически отношения, съобщи bTV.
"За нуждите на бежанците ние сме изразходвали 20 млрд. долара свои средства. Няма никаква реакция на гибелта на близо 6 хил. души тази година в Средиземно море и Егейско море. Не се взимат никакви меки", каза още турският президент.
Той обясни и че бюджетите на страните от ЕС са много по-големи от този на Турция и това, че те не отделят обещаните средства говори за това, че държавите от ЕС не мислят за интересите и страданията на хората, намиращи се в тежко положение.
Ердоган обяви още, че Турция няма да допусне създаване в северната част на Сирия на отделна държава.


description:
Крадци обраха къща в Петрич посред бял ден, съобщиха от полицията в Благоевград.

 Апашите са влезли в къщата след 14:30 часа през вратата на терасата. Взели са около 5 000 евро.

title: Апаши свиха 5 000 евро от къща в Петрич


authors:
Бойчо Попов
Дек
По Публикацията Работи

title: Франция заплашена от кибератаки преди изборите през 2017 г.

maintext:
Групите, които хакнаха системите на Националния комитет на Демократите в САЩ, са активни и във Франция, обявиха регулаторите по киберсигурността в страната, призовавайки политическите партии да повишат защитите си преди предстоящите президентски избори през следващата година, predawa Bloomberg.
“Продължаваме да следим и блокираме атаки срещу френските интереси”, коментира ръководителят на регулатора Гийом Пупар. По време на пресконференция в Париж той заяви: “Потвърждавам, че тези групи са активни и да, те няма да спрат на френските граници”, посочвайки, че същите хакери са атакували политическата класа в САЩ.
Пупар не коментира Русия, когато говореше за въпросните хакери.
Регулаторът ANNSI твърди, че напълно е мобилизирал силите си за борба с опитите за пробиви в системите и в момента взема мерки във връзка със “заплахи от саботаж”, подобни на тези отвъд океана, които разтърсиха президентските избори.
На 27 октомври регулаторът дори говори пред кандидатите за президент във Франция във връзка със заплахите от кибератаки, посочвайки наученото от проблемите в Съединените щати.
За Пупар повишаването на осведомеността и насърчаването на политическите партии да повишат сигурността е от решаващо значение за избягване на “политическа дестабилизация”. Той посочва, че има все повече кибератаки, насочени към “евентуалното повлияване” върху общественото мнение, включително чрез използването на социални мрежи, така че да се предлага “манипулативна” информация. Експертът твърди, че тези рискове “са трудни за управление”.
“Това, което се случи в САЩ, илюстрира риска от дестабилизация”, коментира той по време на пресконференцията. “Виждаме механизми за повлияване на избирателите. Това не дава на кандидатите допълнителни 20 процентни пункта, но ако вотът е близо до 50 на 50, може да насочи гласовете в дадена посока. Именно това може да се е случило в САЩ”, коментира Пупар.
И все пак регулаторът не е орган, занимаващ се със шпионаж, така че не разполага с инструменти за следене на кибератаките срещу политическите партии в страната.
“Това е тяхна отговорност. Предупредили сме ги”, посочва той.
ANSSI твърди, че партиите могат да се обърнат към компании за киберсигурност, които да проверят и защитят мрежите им.
Още технологични новини четете в Investor.bg


authors:
Александър Попов
Дек
По Публикацията Работи

title: От 1 януари: Удар по джоба за шофьори и пушачи

maintext:
Пушачи и шофьори със сигурност няма да останат доволни от поскъпването, което ги очаква след 1 януари.
Застрахователи вдигат цената на задължителната застраховка "Гражданска отговорност" поне с 10% през 2017 г. Като допълнение - бензин и дизел също могат да скочат поне с 3-4 стотинки на литър при ново рязко повишение на петрола.
"Гражданска отговорност" ще поскъпне поне с 10%. Причината е, че застрахователните събития не намаляват, а застрахователите плащат все по-големи суми по щети, които не отговарят на икономическите условия и на премиите, които се събират. От друга страна, въпреки че е задължителна, все още 15% от шофьорите карат без нея", заяви пред "Труд" Стоян Проданов, изпълнителен директор на една от големите застрахователни компании.
Шофьорите ще плащат и по-високи цени на горивата догодина заради поскъпването на нефта през последния месец, което се очаква да продължи и през 2017 г.
"При ново повишение на цената на петрола е възможно у нас да има леко повишение в цената на бензина и дизела, което ще е в рамките на 3-4 стотинки", заяви Андрей Делчев, председател на Българската петролна и газова асоциация.
Увеличението на стойността на петрола на световните пазари вече се отрази на горивата у нас. Само през последния месец най-масовият бензин А95 поскъпна с 5 стотинки до 2,05 лв./л, дизелът – със 7 стотинки и достигна 2,10 лв., а пропан-бутанът добави 5 стотинки към стойността и се продава по 0,94 лв./л.
От 1 януару удар по джоба ще усетят и пушачите. Те ще плащат с 10-15 стотинки по скъпо за кутия цигари, защото влиза в сила и увеличението на акциза на цигарите. Най-масовите папироси у нас ще струват над 5 лева.


title: Путин нареди: Ударната ядрена мощ на Русия да се засили!

maintext:
Руският президент Владимир Путин заповяда днес през 2017 г. да бъде засилена ударната ядрена мощ на федерацията с ракети, способни да преодолеят всеки противоракетен щит от рода на ПРО, която Вашингтон планира да разположи в Източна Европа, предаде Франс прес.
Пред колегиум на руското министерство на отбраната върховният главнокомандващ настоя военните да фокусират усилия върху ключовите задачи, съобщи ТАСС.
"Трябва да се укрепва бойният потенциал на стратегическите ядрени сили, на първо място с ракетни комплекси, способни гарантирано да преодоляват съществуващите и перспективните системи за противоракетна отбрана", подчерта по-специално Путин, предадоха ТАСС и Франс прес.
Вместо да обедини усилия в борбата с международния тероризъм, НАТО обяви Русия за основна заплаха и продължава да увеличава военния си потенциал край нашите граници", отбеляза руският президент.
"Много предстои да се направи за укрепване на армията, но дори и сега Русия е по-силна от всеки агресор", каза Путин, цитиран от ТАСС и Асошиейтед прес.
"Но ако сега ние дори за момент се отпуснем, ако ние допуснем и един пропуск и провал в модернизацията на армията и флота ни, в подготовката на войската, ситуацията може бързо да се промени. Предвид скоростта, с която сега се случват събитията по света, ние дори няма да успеем да забележим това", предупреди руският президент, цитиран от ТАСС.
В Европа са разположени над 200 модернизирани американски авиобомби с ядрен заряд - в Белгия, Италия, Холандия, Германия и Турция, съобщи пред участниците в заседанието руският министър на отбраната Сергей Шойгу. "Това създава допълнителни трудности за Русия, на които не можем да не реагираме", изтъкна той.
Министърът съобщи още, че за първи път в историята на Русия всичките й граници са "покрити от противоракетни системи за ранно предупреждение", предаде АП.
Русия поддържа в добро състояние своята ядрена триада - стратегическата авиация, междуконтиненталните балистични ракети и атомните подводници, въоръжени с ракети, увери Владимир Путин на заседанието. Триадата "играе ключова роля в запазването на стратегическия паритет", напомни той.
Делът на модерните въоръжения в ядрените сили на Русия е почти 60 процента; подобрена е и подготовката на войските, както показа последното стратегическо командно-щабно учение "Кавказ-2016", добави президентът.
Руският държавен глава вече обяви през юни 2015 г. влизането на въоръжение в ядрените сили на над 40 нови балистични междуконтинентални ракети, които са способни да "пробият и най-модерните системи за противовъздушна отбрана" в отговор на американския проект за разполагане на тежки оръжия в Източна Европа, припомня Франс прес.
Русия е обезпокоена от разполагането в Румъния и Полша на елементи от американския противоракетен щит, който според нея е насочен срещу нейните способности за ядрено разубеждаване. Според Вашингтон този щит е предназначен да защитава Европа от евентуална иранска заплаха.
"Трябва да внимаваме за всяка промяна в баланса на силите, трябва да следим внимателно и политико-военната ситуация в света и преди всичко по руските граници и да коригираме навреме нашите планове, за да елиминираме потенциалните заплахи срещу нашата страна", заяви Путин пред военните.
В последната руска военна доктрина, приета през декември 2014 г., не се споменава за възможност за превантивен ядрен удар при каквито и да са обстоятелства. В документа се казва, че Москва си запазва правото да използва арсенала си само в случай на агресия срещу нея и срещу нейните съюзници или в случай на заплаха за самото съществуване на държавата, отбелязва Франс прес.
В края на юни Путин обвини НАТО, че иска да въвлече Русия в трескава оръжейна надпревара и да наруши военния баланс, установен в Европа след разпадането на СССР.
/БТА/


authors:
Екип На Dnes.Bg
Май
Автор

title: Българин да се наричам... Църквата в Добърско

maintext:
В началото на април Dnes.bg, с подкрепата на "Сутрешният блок" на Bulgaria ON AIR, стартира свой специален проект - "Българин да се наричам...". Проект, посветен на паметниците в България - тези величествени монументи, пред които скланяме глава в знак на почит и уважение. И паметниците, пред които настръхваме от подвига на тези, в чиято памет са издигнати.
Първият паметник, който ви представихме, беше величественият монумент на Христо Ботев в родния му град Калофер. А след него видяхте и уникалната Тракийска гробница в Казанлък. В третата седмица от нашия проект пък ви показахме един по-малко познат, но много величествен монумент - паметникът на Апостола на българската свобода – Васил Левски в Буново.
Днес е време да ви представим един уникален християнски храм, намиращ се в китното селце Добърско - старата църква "Свети Теодор Тирон и Теодор Стратилат". И ако пътувате за почивка в Банско или Разлог, то непременно трябва да се отбиете и до църквата. Според историческите сведения до издигането на Банско през края на XVIII век, Добърско е бил икономически водещо селище в Разложката котловина.
Но да се върнем към темата ни днес - храмът "Свети Теодор Тирон и Теодор Стратилат". Той е изграден като трикорабна базилика от камък и хоросан през 1614 година от будни и заможни жители на селището. Всъщност, храмът не е особено голям по размери и според изискванията по време на робството не се е отличавал много от останалите сгради. Но вътре храмът е уникален и това може да го потвърди всеки, който се е докоснал до него. Необичайните похвати, използвани от зографите, са причина някои хора да виждат в изографисаните стени изображение на Исус Христос в... космически кораб.
Църквата е реставрирана през 1975 г., като са отстранени само наслагванията върху стенописите, без да са използвани бои. В двора на храма има аязмо, чиято вода според легендите е лековита. Точно стенописите и автентичната архитектура причисляват храма към най-ценните образци на българското изкуство и не случайно днес църквата е част от културното наследство, което е под защитата на ЮНЕСКО. Вижте я в следващото видео.
И не забравяйте, че целта на тази рубрика е проста, но и доста важна – да бъдем горди със своето минало, но и да не забравяме неговите символи в днешна съвременна България. А по-дългосрочната цел е да създадем виртуална, интерактивна карта на българските паметници – на територията на нашата страна, че защо не и в чужбина.
За целта обаче имаме нужда и от вашата голяма помощ – да ни изпращате в рубриката мРепортер хубави ваши снимки или видео на редакционната ни поща - info@dnes.bg, както и информация за паметниците във вашето населено място, защо не и от чужбина, стига там да има кътче българска история. Местата, които ви карат да се чувствате горди, че сте българи. И които с гордост показвате на децата си.
И не на последно място за най-активните и запалени фенове на проекта ни ще има награди. Стига, разбира се снимките, които ни пратите, да са най-гледани, споделяни и с най-много коментари. Така че грабвайте телефоните и фотоапаратите и снимайте!


title: НИМ показва красотата на българските шевици

maintext:
В Националния исторически музей беше открита изложбата "Претвореното сътворено", съобщиха от музея.
Идеята на авторите на експозицията е да покажат богатството на багри и шевици, както и настроението, което носят традиционните женски носии от различните региони на България.
Сътворените от сръчната ръка на българката автентични елементи от носии - престилки, сукмани, ризи, колани и др., са показани претворени и умалени в кукли - макети на традиционни женски носии.
Показани са елементи от двупрестилченото, сукманеното и саяното женско облекло от Плевенско, Софийско, Старозагорско, Североизточна България, Родопите, Банско, Гоце Делчев и др.
За пръв път посетителите ще могат да видят възстановка на т. нар. сокаено забраждане. Сокаят е накит за глава, характерен за омъжените жени в Габровско, Трявна, Велико Търново, Севлиево и Килифарево.
Корените на сокаеното забраждане, според някои изследователи, се крият в царските и болярските костюми на Второто българско царство, откъдето са пренесени сред народа и се предават през вековете. Металните накити (кръжило, пелешки, обеци) се дават от свекъра на невестата. Колкото е по-заможно семейството на младоженеца, толкова стойността на кръжилото и металните декорации е по-висока. Показани са оригинални писани и тъкани краища от сокаени кърпи.
Изложените материали са от фонда на Националния исторически музей. Изложбата "Претвореното сътворено" в НИМ ще продължи до края на март.


authors:
Камелия Цветанова
Обновена
Дек
По Публикацията Работи

title: Прибраха в ареста охранителя, който рани с нож 19-годишен

maintext:
32-годишният охранител, който рани с нож 19-годишен младеж след подозрение за кражба в столичен мол, е изписан от "Пирогов" и е задържан за 24 часа, съощи Нова тв.
Животът на пострадалото момче е извън опасност, но гардът Пламен Христов може да бъде обвинен в опит за убийство. Предстои прокуратурата да реши дали той ще остане за 72 часа в ареста.Намушканият младеж има криминални регистрации за кражби и притежание наркотици.В петък е претърпял операция и се възстановява в "Пирогов".Припомняме, че вчера около 11.00 ч. в столичен търговски център охранителят на магазин за дрехи и младежът се спречкаха след съмнение за кражба.Според разследващите момчето оказало съпротива и ударило гарда със стол.Тогава охранителят извадил нож и ранил младежа.


title: Легендата за Распутин продължава 100 г. след смъртта му

maintext:
Животът му е бурен, а смъртта му - брутална: в студена зимна нощ в Санкт Петербург на 30 декември 1916 г. брадатият свят човек и довереник на царското семейство Григорий Распутин става жертва на мистериозен заговор начело с роднини на цар Николай Втори.
Скоро след това тялото му е намерено в река Нева с огнестрелни рани и следи от изтезания.
"Предвид неговата близост до властта и странния му начин на живот той си е създал много врагове", каза историкът Иван Успенски. Дори 100 години след насилствената смърт на Распутин легендата за него продължава да се носи.
Распутин е смятан по-скоро за фигура, олицетворяваща суеверието, отколкото религиозната вяра, и едва ли може да се каже, че е представител на тогавашната Руска православна църква.
На стогодишнината от смъртта му в Петроград, както наричали тогава Санкт Петербург, между Православната църква и руската държава съществува негласна връзка. Религиозната общност се смята за важен поддръжник на вътрешнополитическата система.
"След края на Съветския съюз преди четвърт век религиозната вяра укрепи позициите си. След години на маргинализиране религията отново е в центъра на обществото", каза политическият анализатор Сергей Ушаков.
Президентът Владимир Путин смята Църквата за съюзник в борбата с упадъка на традиционните ценности. Наблюдатели смятат, че тя иска да легитимира политиката на руския държавен глава.
Критици говорят за "нечестив съюз" между Църква и държава. В законодателството на Русия от 2013 г. съществува мъгляв текст, криминализиращ богохулството. "Законът за богохулството е очевидна реакция срещу спорните изпълнения на женската пънк група "Пуси райът" в катедралата "Христос Спасител", каза опозиционният водач Алексей Навални.
Когато патриарх Кирил, който има около 150 милиона православни последователи, например се среща с папата, както стана през февруари, той провежда църковна дипломация в духа на Кремъл.
Распутин също е бил близък до държавното ръководство. В началото на 20 век монахът, който често е наричан харизматичен, заминава за Санкт Петербург и придобива влияние в царския двор. Распутин, който е роден на 21 януари 1869 г. в сибирското село Покровское, днес е известен с чудеса, но и с оргиите си.
Сред донякъде шокираното, донякъде забавляващото се с него общество в Санкт Петербург, ексцентричният Распутин, който често ходел облечен в селски дрехи, е бил на почит. Започва да си създава репутация не само на благочестив и свят човек, но и на такъв, който може да пророкува бъдещето и който е в състояние да излекува престолонаследника. След като придобива престиж и политическо влияние, както се твърди, като "доносник на царя", се сдобива и с врагове.
Смъртта му е мистериозна като животът му. Имало ли е пръст в смъртта му британското разузнаване? Има истории за това как Распутин и тогавашната руска царица от германски произход са планирали да сключат примирие между Русия и Германия, което е щяло да бъде заплаха за Великобритания.
Век след смъртта на Распутин в Покровское има музей в памет на най-известния жител на селото. Родната къща на Распутин вече отдавна не съществува, но в съседната сграда, където са живели роднините му, се помещава неговият музей, който е популярен сред туристите от цяла Европа.
"Често е гостувал тук и почти нищо не се е променило от смъртта му през 1916 г.", каза уредникът Марина Смирнова.
"За жалост не са много личните му вещи, които са запазени, защото Распутин е бил скитник", заяви тя. Има стол, чиния и огледало, за които се смята, че са автентични, в някои малки стаички има няколко експоната в стъклени витрини. На една от снимките в музея Распутин маха с ръка.
"Винаги съм се интересувала от Распутин и веднага отворих музея след края на комунизма, тъй като по онова време това не беше възможно", каза Смирнова, която е родом от съседния град Тюмен. "Ние нямаме с какво толкова да привличаме туристи. Други имат Казанова или Дракула, а ние имаме Распутин."
Един от най-известните посетители на музея, който е на 2000 км източно от Москва, е може би германската поп група "Бони Ем". Песента "Распутин" я прави популярна в края на 70-те. "Не ни се позволяваше да я пеем на концерти в СССР", казва вокалистката Лиз Мичъл. "Нашият организатор смяташе, че може да прозвучи обидно".
/БТА/


authors:
Красимир Ангелов
Дек
По Публикацията Работи

description: Volvo предлага специална система

title: Volvo отнема газта на младите шофьори с "червен ключ"

maintext:
Volvo предлага специална система "Червен ключ", която ще ограничава представянето на автомобила, когато зад волана е млад и неопитен шофьор.
Ключът, който наистина е червен, може да се поръчва като екстра за моделите S90, V90 и XC90. Идеята е, че когато собственикът на автомобила го даде на млад шофьор, тази система ограничава рисковете и налага разумно поведение на пътя.
"Червеният ключ" налага максималната скорост на автомобила да е 120 км/ч, адаптивният круиз контрол поддържа максимално разстояние от предната кола, а освен това силата на звука на аудиосистемата също се ограничава. С други думи, младите и неопитни шофьори се лишават от любимите им изживявания зад волана – висока скорост и силна музика.
Освен това, активирането на "Червения ключ" включва всички системи за безопасност на борда, включително и тези, които следят за наличието на кола в мъртвата зона, за това дали шофьорът е уморен, както и за това дали трафикът е по-натоварен от обичайното – последната система дава предупреждение при евентуален челен удар и разпознава пътните знаци и помага на водача.
Засега в Европа системата "Червен ключ" се предлага във Великобритания, като цената е символична – 110 лири.
Още новини от света на автомобилите четете в AutoMedia.bg


authors:
Веселин Коларов
Дек
По Публикацията Работи

title: Каземиро - киборгът на Реал Мадрид

maintext:
Изпитанията не са проблем. Проблем е, когато извърнеш очи от тях. Това не са слова на китайски мъдрец, а са думи на бразилския халф на „Реал” Мадрид Каземиро. Същият днес е хитов играч сред феновете на „белите”. За нула време кариоката се превърна в незаменим елемент от тактическата постройка на наставника Зидан. Самият Зизу го сравни с Клод Макелеле от галактическия „Реал”. Също като Клод , Каземиро е „бодигард” , който се грижи за сигурността в центъра. Каземиро показа светкавична адаптация, като се внедри с гръм и трясък в халфовата линия на мадридчани. Когато Сами Кедира напусна „Реал”, удари часът на бразилеца. Да замениш авторитетен дефанзивен полузащитник от ранга на германеца не е лесно , но младият бразилец не трепна. Той се настани удобно пред защитата и с играта си отправи послание към противниците - това е моята зона, така, че внимавайте какво правите!
Бързото му придвижване между защитата и полузащитата, чистото отнемане на топката и захранването на офанзивните халфове с пасове го прeвърнаха в полузащитник от класа. Невидим черноработник, чиято дейност по терена не се забелязва с просто око. Мачовете се печелят в центъра на игрището. Тук е естествената среда на Каземиро, където е битката, където крака се преплитат с крака, а удари и пукоти по кости е нещо нормално. „Реал” има грация и могъщество в нападение, дързост и непукизъм в защита, но в средата си оставаше уязвим. Модрич е фин техничар, Кроос е мозъкът на халфовата линия, един интелектуален тип,но невсяващ сила. Хамес е прекалено неуверен. Липсваше човекът, който олицетворява мускулите на този мадридски организъм. И го намери в лицето на Каземиро.
През пролетта на сезон 2015/ 2016г. бразилецът се пръвърна в един Атлас, носещ отбора на гърба си. На силната му снага и физика се опираха всички. Той понесе и прикри всички слабости на съотборниците си. Навъртя най-голям километраж за финалния шурм на „Реал” Мадрид в Примера, включващ 12 поредни победи. Някои дори отсякоха: Кедира бе прекалено чуплив, докато Каземиро повече устоява на болка. Неслучайно в навечерието на финала на Шaмпионската лига 2016г. треньорът на „Атлетико” Мадрид Чоло Симеоне изрази опасения най-вече от Каземиро. Той считаше, че тимът му превъзхожда „Реал” с по- решителните си халфове, но знаеше, че съперникът има един истински киборг като Каземиро, който владее също толкова хладнокръвно физическите и психологически прийоми за въздействие върху съперника. Чистач, рушач на атаки или човекът печелещ борбата за първа топка са все комплименти за 24-годишния футболист . Той не е нещо уникално. Не претендира за оригиналност , нито е най-добрият бразилец, когото сме виждали .Не очаквайте спектакъл от него, защото е нетипичен кариока.
Прочетете целия очерк в Gol.bg


authors:
Вера К. Александрова
Дек
По Публикацията Работи

title: Тунис задържа племенника на атентатора от Берлин

maintext:
Вътрешното министерство на Тунис съобщи, че местната полиция е арестувала племенника на Анис Амри и още двама, заподозрени, че са част от една и съща екстремистка мрежа. Това предаде Асошиейтед прес, цитирана от "Фокус".
Министерството обяви, че Амри, заподозреният за атентата в Берлин, е изпратил на 18-годишния си племенник Феди пари, за да дойде при него в Европа.
Не е ясно дали трите заподозрени лица са помагали на Амри да избяга от Берлин.
Племенникът е арестуван в родния град на Амри, Уеслатия, а останалите - в столицата Тунис. Задържанията са извършени днес.
Междувременно испанският министър на вътрешните работи Хуан Игнасио Соидо каза, че полицията в страната му разследва дали Амри е бил във връзка с човек в Испания, който може да е екстремист.
Днес по обед на летище "Чампино" в Рим пристигна тялото на 31-годишната Фабриция ди Лоренцо, която загина при атентата в Берлин. Сред присъстващите, събрали се на летището да изразят почитта си към Ди Лоренцо, бе и италианският президент Серджо Матарела.


title: В забрава: Уникално BMW прекара 34 г. в гараж

maintext:
За поредната невероятна находка съобщи един от дилърските центрове на BMW в Германия. Специалисти на компанията са успели да намерят и да изземат от гараж в Италия суперколата BMW M1, която явно е била забравена веднага след покупката й.
Автомобилът е произведен през 1981, като е прибран в гаража около година по-късно. Твърди се, че за този период той е навъртял едва 7392 км, като все още е с оригиналните си гуми – такива, с каквито суперколите са излизали от завода преди 35 години.
Представители на дилърския център Mint Classics, които са намерили уникалната кола, твърдят, че въпреки нейния ужасен вид тя се намира в сравнително добро състояние. Специалистите ще се заемат с пълното възстановяне на автомобила, като са притеснени единствено от евентуален проблем с двигателя. Все пак той не е пален от 34 години.
BMW M1 е смятана за единствената суперкола, произвеждана от баварците. Тя също така е и единственият модел в гамата им със средно разположение на двигателя. Той е 3,5-литров с 6 цилиндъра, развиващ мощност от 281 к.с. и 324 Нм. Ускорението от 0 до 100 км/ч отнема 5,6 секунди.
От автомобила са произведени едва 456 бройки през периода 1978-1981 г..bg
Още снимки на уникалното возило вижте в AutoMedia